CELEX: 32020R1588
Language: da
Date: 2020-06-25 00:00:00
Title: Kommissionens delegerede forordning (EU) 2020/1588 af 25. juni 2020 om ændring af bilag I til Europa-Parlamentets og Rådets forordning (EU) 2017/821 for så vidt angår fastlæggelsen af mængdegrænser for tantal eller niobiummalme og koncentrater deraf, guldmalm og koncentrater deraf, tinoxider og -hydroxider, tantalater og tantalcarbider

30.10.2020   
               
               
                  DA
               
               
                  Den Europæiske Unions Tidende
               
               
                  L 360/1
               
            
         KOMMISSIONENS DELEGEREDE FORORDNING (EU) 2020/1588
         af 25. juni 2020
         om ændring af bilag I til Europa-Parlamentets og Rådets forordning (EU) 2017/821 for så vidt angår fastlæggelsen af mængdegrænser for tantal eller niobiummalme og koncentrater deraf, guldmalm og koncentrater deraf, tinoxider og -hydroxider, tantalater og tantalcarbider
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/821 af 17. maj 2017 om fastlæggelse af due diligence-forpligtelser i forsyningskæden for EU-importører af tin, tantal, wolfram og deres malme samt guld, der hidrører fra konfliktramte områder og højrisikoområder (1), særlig artikel 1, stk. 4, og
         ud fra følgende betragtninger:
         
                     (1)
                  
                  
                     Bilag I til forordning (EU) 2017/821 indeholder en liste over de mineraler og metaller, som er omfattet af den pågældende forordning, og fastsætter visse årlige mængdegrænser for import af disse mineraler og metaller.
                  
               
                     (2)
                  
                  
                     I henhold til artikel 1, stk. 3, i forordning (EU) 2017/821 finder den pågældende forordning ikke anvendelse på EU-importører, hvis deres årlige importmængde af hvert af de berørte mineraler eller metaller ligger under de mængdegrænser, der er fastsat i bilag I til den pågældende forordning. Disse grænser fastsættes på et niveau, der sikrer, at mindst 95 % af den samlede mængde, der importeres til Unionen af hvert mineral og metal, er undergivet de forpligtelser for EU-importører, der er fastsat i den pågældende forordning.
                  
               
                     (3)
                  
                  
                     På tidspunktet for forordningens vedtagelse i 2017 var der ikke tilstrækkeligt disaggregerede koder i den kombinerede nomenklatur for fem af de specifikke mineraler og metaller i bilag I. Som følge heraf var importoplysningerne vedrørende disse mineraler og metaller ikke tilgængelige, og der manglede derfor stadig fem mængdegrænser, der skulle fastlægges, i bilag I.
                  
               
                     (4)
                  
                  
                     I henhold til artikel 1, stk. 4, i forordning (EU) 2017/821 skal Kommissionen fastlægge de manglende mængdegrænser i bilag I ved at vedtage en delegeret retsakt i overensstemmelse med artikel 18 og 19 i forordning (EU) 2017/821 med henblik på at ændre bilag I. Om muligt bør den delegerede retsakt vedtages inden den 1. april 2020, dog senest den 1. juli 2020.
                  
               
                     (5)
                  
                  
                     Ved forordning (EU) 2017/821 blev der oprettet fem nye underpositioner i den integrerede toldtarif for De Europæiske Fællesskaber (»Taric«) svarende til de fem mineraler og metaller med grænser, der endnu ikke er fastlagt, og for hvilke medlemsstaternes toldmyndigheder har indsamlet tolddata, siden forordningen trådte i kraft i juni 2017.
                  
               
                     (6)
                  
                  
                     I henhold til artikel 18 i forordning (EU) 2017/821 skal Kommissionen henholde sig til de importoplysninger for hver enkelt EU-importør, som medlemsstaterne har indgivet for de to foregående år, dvs. for 2018 og 2019.
                  
               
                     (7)
                  
                  
                     Bilag I til forordning (EU) 2017/821 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag I til forordning (EU) 2017/821 ændres som anført i bilaget til denne delegerede forordning.
         
         
            Artikel 2
            Denne delegerede forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne delegerede forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. juni 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 130 af 19.5.2017, s. 1.
      
      
         
            BILAG
            Bilag I til forordning (EU) 2017/821 ændres således:
            
                        1)
                     
                     
                        i »Del A: Mineraler« foretages følgende ændringer:
                        
                                    a)
                                 
                                 
                                    række tre affattes således:
                                    
                                                »Tantal- eller niobiummalm og koncentrater deraf
                                             
                                             
                                                Ex26159000 
                                             
                                             
                                                10
                                             
                                             
                                                100 000 «
                                             
                                          
                              
                                    b)
                                 
                                 
                                    række fire affattes således:
                                    
                                                »Guldmalm og koncentrater deraf
                                             
                                             
                                                Ex26169000 
                                             
                                             
                                                10
                                             
                                             
                                                4 000 000 «
                                             
                                          
                              
                  
                        2)
                     
                     
                        i »Del B: Metaller« foretages følgende ændringer:
                        
                                    a)
                                 
                                 
                                    række to affattes således:
                                    
                                                »Tinoxider og tinhydroxider
                                             
                                             
                                                Ex28259085 
                                             
                                             
                                                10
                                             
                                             
                                                3 600 «
                                             
                                          
                              
                                    b)
                                 
                                 
                                    række fem affattes således:
                                    
                                                »Tantalater
                                             
                                             
                                                Ex28419085 
                                             
                                             
                                                30
                                             
                                             
                                                30«
                                             
                                          
                              
                                    c)
                                 
                                 
                                    række syv affattes således:
                                    
                                                »Tantalcarbider
                                             
                                             
                                                Ex28499050 
                                             
                                             
                                                10
                                             
                                             
                                                770«